सूचना का अधिकार कानून के तहत ईवीएम मशीन उपलब्ध करवाने के लिए दायर अपील पर राजधानी जयपुर स्थित शासन सचिवालय में मुख्य निर्वाचन अधिकारी एवं सीनियर आईएएस अश्विनी भगत के समक्ष लम्बी बहस हुई। यहां पर जोधपुर के आरटीआई कार्यकर्ता और अधिवक्ता रजाक के. हैदर ने अपीलार्थी के रूप में व्यक्तिगत उपस्थिति देकर अपना पक्ष रखा। सुनवाई के बाद राजस्थान सरकार के मुख्य निर्वाचन अधिकारी अश्विनी भगत ने फैसला सुरक्षित रखा है। फैसले की प्रति जल्द ही डाक के माध्यम से भेजी जाएगी।